ઝાલાવાડના આશરે ૨૦ લાખ લોકોને પડતી મુશ્કેલી અને સમસ્યાઓ દૂર કરવા માટે તાલુકા કક્ષા અને જિલ્લા કક્ષાના ફરિયાદ નિવારણ કાર્યક્રમનું આયોજન કરાયું છે. જેમાં સુરેન્દ્રનગર જિલ્લાના પ્રશ્નોની ફરિયાદો સંબંઘકર્તા અધિકારીઓને પહોંચતી કરવા જણાવાયું છે.સુરેન્‍દ્રનગર જિલ્લાના પ્રજાજનોનો તેમના પ્રશ્નો તથા ફરિયાદ સ્‍થાનિક કક્ષાએ હલ થાય તે માટે મુખ્‍યમંત્રી તરફથી તાલુકા કક્ષાએ અને જિલ્લા કક્ષાએ ફરિયાદ નિવારણ દિવસનું આયોજન કરવા નકકી કરેલ છે. જે અંતર્ગત જુલાઈ માસમાં તા.૨૫-૭-૨૦૧૮ ના રોજ દરેક તાલુકા કક્ષાનો અને તા.૨૬/૭/૨૦૧૮ના રોજ જિલ્લા કક્ષાનો ફરિયાદ નિવારણ કાર્યક્રમ યોજાનાર છે.